Clayton Keller

Clayton Keller (sündinud 29. juulil 1998 Chesterfieldis Missouri osariigis) on USA jäähokimängija, kes mängib ründajana NHL-i klubis Arizona Coyotes.

2016. aastal valiti ta NHL-i draftis Coyotesi poolt seitsmenda valikuna. Enne Coyotesiga liitumist mängis ta ühe hooaja Bostoni Ülikooli meeskonnas. 2017. aasta märtsis sõlmis ta Coyotesiga kolmeaastase lepingu ning pidas järgmine päev oma esimese mängu NHL-is.

2017. aasta oktoobris nimetati ta NHL-i kuu uustulnukaks, kui lõi esimese Coyotesi uustulnukana pärast Teemu Selännet (1993) ühes kuus üheksa väravat. Samal hooajal sai Keller Coyotesi ajaloo edukaimaks uustulnukaks, kui kogus 65 punkti.

2019. aastal osales ta NHL-i tähtede mängul.

2017. aastal tuli ta USA kuni 20-aastaste koondisega juunioride maailmameistriks. Ta on kuulunud USA jäähokikoondisse 2017. ja 2019. aasta maailmameistrivõistlustel.

 Välislingid 
 Clayton Keller hockeydb.com lehel

Kategooria:Ameerika Ühendriikide jäähokimängijad
Kategooria:Utah Mammothi mängijad
Kategooria:Sündinud 1998